Οι νέες αντιθέσεις και πως αυτές διαμορφώνουν τους όρους μιας νέας αριστερής πρότασης

Μια πολιτική έκφραση που θα μπορέσει να αναλάβει τον ρόλο του «απελευθερωτή» είναι το ζητούμενο για τον κάθε δημοκρατικό πολίτη, δεδομένης της πρωτόγνωρης και ισοπεδωτικής πολιτικής της νεοφιλελεύθερης λαίλαπας που όσο περνά ο καιρός προσμοιάζει με καθεστώτα ολοκληρωτισμού.

Το οικουμενικό φαινόμενο της πανδημίας προκαλεί κρίσεις σε γεωπολιτικό, κοινωνικό και οικονομικό επίπεδο.

Κοινωνικά αποσαρθρώνει την κοινωνία και την πολιτική, μειώνει τα αποθέματα κοινωνικού κεφαλαίου δυναμιτίζοντας την κοινωνική συνοχή.

Οικονομικά δημιουργεί «ευκαιρίες» για κεφαλαιοκρατική συσσώρευση μέσα απο την αναδιάρθρωση του κεφαλαιοκρατικου τρόπου παραγωγής. Ο νεοφιλελευθερισμός με όλη του την δυναμη και ισχύ, ανεμπόδιστα δρα ισοπεδωτικά για τις κοινωνίες των πολλών. Πολλαπλασιάζει την αβεβαιότητα και τα αδιέξοδα, με αποτέλεσμα να οξύνεται η πολιτική κρίση και αυτό να γεννά «τέρατα».

Γεωπολιτικά δημιουργεί μια συνθήκη έκθεσης και εμπλοκής, μέσα απο κακές αποφάσεις , σε έναν πόλεμο που στοχοποιεί κάθε Έλληνα πολίτη και την χώρα μας.

Μια τέτοια κρίση θέλει αποφασιστική αντιμετώπιση. Πρέπει να μπούν όρια και να εμποδιστεί η εργαλειοποίηση μορφωμάτων που μέσα απο ακροδεξιές, ρατσιστικές και ακραίες εθνικιστικές πρακτικές νομιμοποιούν συντηρητικές δυνάμεις καθιστώντας την καθημερινότητα όλων μας μια διαρκή μάχη ενάντια σε έναν αναθεωρητισμό που οι ρίζες του ειναι βαθιές , τοξικές και ταξικές και απογυμνωνουν την κοινωνία απο αντιστάσεις. Θολώνουν την κρίση και καθιστούν την κοινωνία «νεκρό σώμα».

Ερχόμαστε τώρα στον Συριζα.

Μια σειρά ερωτημάτων - που θα ήταν τα δικά σας ερωτήματα - θα μας δώσουν το πολιτικό του προφίλ, λύνοντας μας απορίες και δίνοντας μας το στίγμα της ετοιμότητας της αριστερας στην Ελλάδα σήμερα.

Ποιος ειναι ο Συριζα;

Ο Συνασπισμός Ριζοσπαστικής Αριστεράς-Προοδευτική Συμμαχία (ΣΥΡΙΖΑ-ΠΣ) αποτελεί ένα ενιαίο πολιτικά και οργανωτικά κόμμα. Μαζικό στην απεύθυνση, δημοκρατικό στον αξιακό του κορμό, πολυτασικό όσο αφορά την διατύπωση και σύνθεση πολιτικών θέσεων ως συμβολή στην κοινωνική και πολιτική δράση. Η ιδεολογική του ταυτότητα κατατάσσει τον Συριζα στην σύγχρονη Αριστερά.

Η ιδεολογικο πολιτικη καταβολή του Συριζα εντοπίζεται στο λαικό κίνημα του 19ου αιωνα, όπως και στους αγώνες στην αρχή του 20 ου, στην Εθνική Αντίσταση, το ΕΑΜ(1941), την ΕΔΑ(1951)

Τι κάνει ο Συριζα ως πολιτική ιδεολογική έκφραση;

Διεκδικεί την ειρήνη, την δημοκρατία, την υπέρβαση των έμφυλων διακρίσεων, αγωνίζεται για την άρση των ανισοτήτων, κοινωνικών και οικονομικών, παλεύει για την κοινωνική ανασυγκρότηση απευθυνόμενος στη μεγαάλη κοινωνική πλειοψηφία.

Η εξασφάλιση της αξιοπρεπούς ζωής και υγείας αποτελεί κορυφαία του προτεραιότητα, μεσα απο προτάσεις και δεσμεύσεις ρεαλιστικές και κοστολογημένες. Στην υγεία, στην πρόνοια, στην οικονομία.

Τι καθιστά τον Συριζα το κόμμα της πλειοψηφίας;

Επιδιώκει να επαναφέρει τη γνήσια πολιτική στο προσκήνιο και να φερει προ των ευθυνών τους, ως στρατηγικός αντίπαλος του νεοφιλελεύθερου οικονομικού-πολιτικού-ιδεολογικού καθεστώτος , την Ευρωπαικη Ένωση και την κυβέρνηση Μητσοτακη, απολογούμενοι για την κακοδιαχείρηση των ζωών μας και το μέλλον της πατρίδας μας.

Απλά άμεσα με ουσία, χωρις έναν λογο σκληρά πολιτικό που θα αφήνει στον άλλο το περιθώριο να αντιληφθεί την αλήθεια των προθέσεων, την δυναμική, την εκλογική και πολιτική αξιοπιστία, το όραμα ενός κόμματος καθολικής πολιτικής συμμετοχής που νοηματοδοτεί αξιακά την ιδιοτητα του μέλους του, δίνοντας του τον ρόλο του πρωταγωνιστή σε επιλογές και αποφάσεις, ανοίγοντας τις «πύλες» σε φίλους και κοινωνικούς συμμάχους.

Δημοκρατία χωρίς ελευθερία έκφρασης δεν νοείται.

Κύριοι φορείς αλλαγής είναι οι πολίτες.

Τι σηματοδοτει το Συνεδριο του Συριζα;

Το Συνέδριο του Συριζα αποτελεί το ανώτατο όργανο του κόμματος. Οι αποφάσεις του συνεδρίου καθοδηγούν τα μέλη του. Με το προτεινόμενο καταστατικό εισάγονται, αρκετές αλλαγές και καινοτομίες, οι οποίες επιδιώκεται να εμπεδώσουν και να ενισχύσουν τη εσωκομματική δημοκρατία τη σχέση του και τη σύνδεσή του με την κοινωνία, την ουσιαστική αποφασιστική συμμετοχή των μελών του στη διαμόρφωση της πολιτικής του.

Διαμαρτυρία λοιπόν ή διεκδίκηση πολιτικής αυτονομίας;

Βολτσιου Κατερίνα

Μέλος συντονιστικού οργανου ΝΕ Συριζα Λέσβου